GiliGold/VAD_KnessetCorpus huggingface dataset:
דני דנון: אם יש כוונות כאלו ואחרות להחריג את היין ולחזור לנקודת ההתחלה, אז אנחנו צריכים לפתוח את כל החוק.
דני דנון: כל הוויתורים שנעשו פה בוועדה לגבי נושאים כאלו ואחרים הם לא קיימים על שולחננו.
דני דנון: ולכן, אני מציע שאנחנו נתקדם להערה שהתקבלה על-ידי חבר הכנסת מקלב שקראנו, למדנו, דיברנו.
דני דנון: אני אבוא בדברים עם השר.
דני דנון: אם הוא יחליט ללכת עם ההסתייגויות, פתוחה דרכו להביא את זה בפני המליאה.
דני דנון: אבל, כרגע לבוא עם הסתייגויות האלה זה בעצם לחזור לפתיחתו של החוק.
דני דנון: גם מה שקיים היום בחוק, הם דברים שלא היינו מסכימים להם – חברי הכנסת פה – אם היינו יודעים שחוזרים לנקודת אפס.
דני דנון: יושבים פה נציגי היקבים ונציגים אחרים שישבו פה שעות רבות בנושא הזה.
דני דנון: אני גם אומר בצורה ברורה – אם לא יהיו הסכמות, נחזור לנקודת ההתחלה, ונביא את זה להכרעה.
דני דנון: ואז החוק יעבור במתכונת הנוכחית שלו, כמו שרצו אותו המציעים המקוריים, או שהוא יעבור עם הסתייגויות שלפי פרשנותי הן לא אפשריות חוקתית לגבי ההחרגה.
אתי בנדלר: אכן, גם לפי פרשנותי.
אתי בנדלר: כפי שאני אמרתי לוועדה, החרגה של יין לכשעצמו איננה עומדת במבחנים שדורשים שוויון.
אתי בנדלר: גם הנימוקים שהועלו בפני הוועדה – אני הכנתי את כל החומר.
אתי בנדלר: אבל, אין טעם שאני אסקור את זה כרגע שוב בפני הוועדה - הנימוקים לבקשה להחריג את היין כדי להגן על ענף מסוים לעומת ענף אחר וכו', אינני חושבת שיכולים לעמוד באיזשהו מבחן.
אתי בנדלר: קודם כל, אם השר עדיין מעוניין בסעיף הזה להחריג את היין, אני מציעה שבכל מקרה תהיה על כך הצבעה כדי לדחות את הבקשה הזאת.
אתי בנדלר: ואז אם גברת רייש אומרת שהשר בכל זאת שומר על זכותו להגיש הסתייגות ככל שההצעה הזאת תידחה עכשיו, בעניין הזה, כמו גם בסעיפים אחרים, ייתכן – כך אני הבנתי בשיחה שקדמה לתחילת הישיבה – שנציגי שרים אחרים רוצים גם הם לשמור על זכותם להגיש הסתייגות נגד.
דני דנון: נציגת התמ"ת, אתם מעוניינים שנצביע?
אורי מקלב: אדוני היושב-ראש, אבל אתה יודע שלא מקובל – ואנחנו בוודאי כחברי קואליציה – להצביע נגד הסתייגות של שר.
אורי מקלב: אני לא חושב שאנחנו עושים את זה, שאני אצביע נגד הסתייגות של שר.
אורי מקלב: ראשית, אם השר מסתייג אז למה שאני לא אחזיר את הסתייגות שלי גם כן?
דני דנון: שנייה, בוא נעשה סדר.
דני דנון: ראשית, אני מציע כרגע שאנשי התמ"ת יבדקו עם השר את העניין.
דני דנון: אני גם אומר פה לנציגי היקבים, כי כשדיברנו והגענו להסכמות, ההסכמות חייבו גם אתכם לדברים מסוימים ולמיצוי הליכים, כך נקרא לזה.
דני דנון: כרגע יש פה חזרה ממיצוי ההליכים.
דני דנון: אני אומר את זה בצורה ברורה, וגם ישבתי איתכם לפני זה, אם אתם הולכים על ההסתייגויות, מבחינתי, מבחינת המציעים האחרים שלא פה – אבל, לוין ואחרים - אנחנו חוזרים לנקודת ההתחלה מבחינת החוק, ונקדם את החוק כלשונו המקורית.
דני דנון: כרגע אני מבקש – עד שתבדקו את זה במשרד התמ"ת – להצביע על בקשתו של חבר הכנסת מקלב לגבי הרחבת - - -
אורי מקלב: אני אומר עוד הפעם, במידה והשר מחזיר את ההסתייגות שלו, אני רוצה להשאיר לעצמי את הזכות להצטרף.
דני דנון: חבר הכנסת מקלב, אנחנו - - -
אורי מקלב: אני אומר ליועצת המשפטית, במידה שיחזור, אז ההסתייגות שלי גם כן צריכה להישאר בעינה.
לאה ורון: אז אתה מודיע את זה לוועדה.
אורי מקלב: אני מודיע לוועדה שבמידה וההסתייגות של השר תבוא להצבעה, אז אני גם תומך בהסתייגות הזאת.
אורי מקלב: אני הורדתי את זה לפי הבקשה כפי שהרחבתי ודיברתי בעניין.
אתי בנדלר: אולי כדאי שתשמע לא רק את דבריי ששמעתי אותם יותר מאשר פעם אחת, גם בשיחות אישיות, אלא גם את עמדתם של נציגי המשרדים האחרים כדי לגבש עמדה בנושא.
אורי מקלב: זה לא סותר שבמידה ו - - -
אתי בנדלר: לא, זה סותר כי זה סותר.
אתי בנדלר: יש הבדל בין אזהרה שונה על יין לקידוש לבין החרגה של כל ענף היין מהחוק.
אתי בנדלר: זה הבדל מאוד מאוד משמעותי.
דני דנון: ברשות הגברת, אני רוצה להצביע כרגע על התיקון.
דני דנון: לא יעבור השינוי שחבר הכנסת מקלב הציע – לא יעבור.
דני דנון: פתחנו את הנושא לדיון והצבענו עליו.
דני דנון: ואם יש עוד הצעות והסתייגויות של אנשים שאפשר להעלות, נעלה.
דני דנון: אבל, אני לא מוכן כרגע שנפתח שוב את הסאגה הזאת מחדש.
אתי בנדלר: רק לגבי סעיף 8, אדוני.
אתי בנדלר: רק לגבי סעיף 8.
דני דנון: אז קודם כל, לגבי סעיף 8, הצעתו של חבר הכנסת מקלב - - -
לאה ורון: רגע, נציגת משרד הבריאות מבקשת רשות דיבור.
דני דנון: בבקשה, רק לגבי הצעת מקלב בלבד.
לאה ורון: נוסח אזהרה.
מרינה אוסטפלד: נוסח אזהרה, אני מדברת רק על זה.
מרינה אוסטפלד: אני מבקשת ברשות
מרינה אוסטפלד: כם להבהיר את עמדתו של משרד הבריאות.
מרינה אוסטפלד: העמדה היא חד-משמעית, וכרגע אני חוזרת על מה שאמרה גברת היועצת המשפטית.
מרינה אוסטפלד: הנוסחים של סעיפים 7 ו-8 קשורים אחד לשני.
מרינה אוסטפלד: הם אושרו.
מרינה אוסטפלד: הם מתייחסים לנוסח אחיד ללא הבדל בבידול של משקאות אלכוהוליים לעניין אחוזי האלכוהול.
מרינה אוסטפלד: העמדה הזאת הובהרה גם על-ידי המנכ"ל באופן חד-משמעי בפרוטוקול.
מרינה אוסטפלד: יש לזה סיבות מקצועיות ומהותיות ברורות לחלוטין.
מרינה אוסטפלד: אם תרצו אשמח לפרט.
מרינה אוסטפלד: מדובר על נוסח שמתייחס לצריכה מופרזת של משקאות אלכוהוליים, וככזה הוא מתאים לכל סוג משקה אלכוהולי, לא משנה מה הוא, ולא משנה מה אחוז האלכוהול בו.
מרינה אוסטפלד: אנחנו עומדים על כך באופן ברור - זה דבר אחד.
מרינה אוסטפלד: שנית, אני אתייחס גם, למשל, לנוסח הודעת האזהרה המצויה בתקנות בתי העסק, תקנות רישוי עסקים - הודעת אזהרה, הוראת שעה, שהתקבלה בשנת 2011.
מרינה אוסטפלד: מדובר על שלט אזהרה שאמור להיות מצוי בבתי ממכר, והנוסח שלו מתייחס גם כן למשקאות אלכוהוליים ללא שום הבדל לסוג כזה או אחר של המשקה.
מרינה אוסטפלד: זה עוד דבר.
מרינה אוסטפלד: אני מניחה שיש לכך גם אסמכתאות של אנשי המקצוע, גם של המחלקה להתמכרויות.
מרינה אוסטפלד: אם יהיו פה עוד אנשים שירצו להביע את אותה העמדה, אני אשמח.
מרינה אוסטפלד: עוד הבהרה קטנה.
מרינה אוסטפלד: הבידול בין שני סוגי משקאות אלכוהוליים התייחס בעיקר לסעיפים הנוגעים לשיווק של אותם המשקאות.
מרינה אוסטפלד: סעיף 6, למשל.
מרינה אוסטפלד: אין לזה שום השפעה על נוסח האזהרה, ואין לזה שום השפעה גם על סעיף 7, על עצם המצאות תווית האזהרה על סוגי משקאות כאלו או אחרים.
מרינה אוסטפלד: אני מבקשת שזה יהיה ברור.
מרינה אוסטפלד: זו העמדה של משרד הבריאות.
אורי מקלב: האם גם עמדת השר?
אורי מקלב: אני שמעתי מהשר דברים אחרים לגמרי.
אורי מקלב: הוא בהחלט רואה נוסחים שונים לגבי מידת החוזק של - - -
דני דנון: תודה, העמדה הוצגה בצורה ברורה.
אתי בנדלר: אני גם רוצה לומר שהסעיף הוא סעיף שמתיר לשר, לא מחייב אותו.
אורי מקלב: וכל שר בזמנו ובעיתו - - -
דני דנון: אני מביא כרגע להצבעה את בקשתו של חבר הכנסת - - -
לאה ורון: רגע, יש שם נציג של התאחדות היין.
אתי בנדלר: גם הגברת רייש מבקשת רשות דיבור לנושא הזה.
דני דנון: לנושא הספציפי הזה של הרחבת הנוסחים.
סער פאוקר: תודה רבה, אדוני היושב-ראש.
סער פאוקר: ד"ר סער פאוקר, התאחדות האיכרים.
סער פאוקר: נוסח האזהרה הוא הנושא הכמעט היחיד שנותר במחלוקת אחרי אותה התייעצות ארוכה שהיתה שם בחוץ בישיבה הקודמת.
סער פאוקר: בנושא הזה אנחנו, התאחדות האיכרים, חושבים שצריך לשמור על שיקול הדעת של השר האם להציע נוסחים שונים.
סער פאוקר: יש סוגים שונים של משקאות אלכוהוליים.
סער פאוקר: זה יחזור לשולחן הזה בתקנות.
סער פאוקר: התקנות הרי טעונות אישור של השולחן הזה.
סער פאוקר: כאן אנחנו נעשה את הדיון איזה נוסח – נוסח כזה או נוסח אחר.
סער פאוקר: אבל, הסמכות - שלא יבואו ויגידו לנו בישיבה הבאה שתהיה בשולחן הזה על התקנות, זה חייב להיות נוסח אחיד.
סער פאוקר: את זה אנחנו רוצים למנוע.
סער פאוקר: לכן, עם כל הכבוד, אנחנו מצטרפים לעמדה שהציג חבר הכנסת מקלב הנכבד.
דני דנון: הגברת רייש.
נעמי רייש: בדיון הספציפי הזה אנחנו מעוניינים כן להתייחס רק כפי שהוגדר הנושא של הדיון לגבי סעיף 8 - -
אורי מקלב: איזה משרד?
אורי מקלב: משרד התמ"ת?
נעמי רייש: משרד התמ"ת.
נעמי רייש: - -למרות שההסתייגות שנשלחה מלשכת השר מתייחסת לכמה וכמה סעיפים.
נעמי רייש: אבל, היועצת המשפטית ועו"ד אלקנה גם יודעים מה הרקע של ההסתייגויות האלה מבחינה פרוצדוראלית.
נעמי רייש: לעניין ההסתייגות, סעיף 8 – אנחנו מעוניינים שתהיה אפשרות לקבוע נוסח שונה בסעיפי האזהרה.
נעמי רייש: אנחנו מעוניינים שהתקנות גם יותקנו ביחד עם שר התמ"ת, ושאפשר יהיה ---
קריאה: מה פתאום שר התמ"ת?
קריאה: איך קשור שר התמ"ת לזה?
קריאה: בהתייעצות עם שר התמ"ת.
יצחק קדמן: מה, שר התמ"ת מבין בנזקים של אלכוהול?
יצחק קדמן: הוא מבין בתעשייה, זו אזהרה בריאותית.
נעמי רייש: הוא מבין בתעשייה.
קריאה: שר הבריאות הוא הממונה על החוק, והוא אחראי על הביצוע שלו, נעמי.
דני דנון: אולי נוסיף:
דני דנון: בהתייעצות עם שר התמ"ת?
דני דנון: ההתייעצות לא מחייבת, הוא יכול להתייעץ עם כולם.
דני דנון: גם עם המשרד לביטחון הפנים.
טלי שטיין: לא, היא מחייבת.
דני דנון: היא מחייבת מבחינת ההתייעצות, מבחינת קבלת העמדה.
יצחק קדמן: האם בסיגריות כתוב: בהתייעצות עם שר התמ"ת?
יצחק קדמן: זה נזק בריאותי.
יצחק קדמן: יש גם תעשיית סיגריות.
נעמי רייש: בכל מקרה, המשרד והשר שומרים על זכותו להסתייג בעתיד גם לסעיף זה וגם סעיפים אחרים.
דני דנון: יואל, בבקשה.
יואל הדר: גם בלי שום קשר לעמדת משרד התמ"ת - לא לגבי הנוסח של זה, כי אני מבין שאנחנו דוחים בעצם את ההכרעה האמיתית לנוסח לישיבה אחרת שתצומצם לנושא הזה כשיידון הנושא של המדבקה.
יואל הדר: אלא כשיידון נושא נוסח המדבקה, אז יהיה פה דיון חוזר על הנושא מה יהיה כתוב.
יואל הדר: זה מה שקורה פה בפועל, ואין לי בעיה עם זה, אין לי בעיה עם זה.
יואל הדר: רק מה?
יואל הדר: אני שומר לעצמי פה, לביטחון הפנים - - -
אורי מקלב: לא, אבל אל תתעלם מכך, אל תתעלם מכך.
דני דנון: שנייה, סליחה.
אורי מקלב: לא, אל תגיד: הוא לא ידע מזה קודם.
אורי מקלב: אנחנו יודעים - - - שנוסחים שונים - -
יואל הדר: אבל, זה לא פסול.
אורי מקלב: - - לפי מידת האלכוהול – שלא יבואו ויגידו שלא ידענו.
יואל הדר: השר לביטחון הפנים שומר לעצמו את הזכות להגיש הסתייגות לסעיפי החוק בלי שום קשר.
יואל הדר: גם לסעיף הזה, אבל לא רק לסעיף הזה.
יואל הדר: עוד לא קיבלנו את הנוסח הסופי.
יואל הדר: אנחנו נבחן את כל החוק אחרי זה.
יואל הדר: אנחנו פשוט רוצים שיהיה לפרוטוקול רשום שזכותו.
יואל הדר: את ההסתייגות למליאה.
יואל הדר: הכוונה – הסתייגות למליאה, לא ההסתייגות לוועדה, - - - את כל סעיפי החוק.
דני דנון: אני רוצה להקריא את הנוסח.
דני דנון: בסעיף 8(ב): שר הבריאות, באישור ועדת הכלכלה של הכנסת יהיה רשאי לקבוע אזהרות שונות לגבי סוגי אלכוהול שונים - - -
אתי בנדלר: ובסופו של סעיף קטן (א) המוצע – ייתכן שאני אנסח את זה, בסופו של דבר, קצת אחרת – והוא יהיה רשאי לקבוע אזהרות שונות לגבי סוגי אלכוהול שונים.
קריאה: בהתייעצות עם משרד התמ"ת?
צבי הנדל: כמעט הרמתי יד.
דני דנון: אני הייתי שמח בנושא הזה, חבר הכנסת לשעבר הנדל.
דני דנון: ההסתייגות התקבלה.
יצחק וקנין: על סדר היום: הצעת חוק לתיקון פקודת התעבורה (מס' 105) (מערכת לדיווח ומעקב לגבי רכב של תאגיד), התשע"ב-2011, של חברי הכנסת זאב בילסקי וחמד עמאר.
יצחק וקנין: הצמד הזה עושה הרבה חיל בכל מה שקשור לנושא תחבורה, זהירות בדרכים.
יצחק וקנין: זו ממש מסירות נפש.
יצחק וקנין: אני רואה את זה במליאה, איך אתם מובילים את הדברים בהרבה מסירות, ואנחנו זקוקים להרבה מסירות נפש.
זאב בילסקי: התקדמנו קצת בנושא הזה של נוהל 6.
זאב בילסקי: ככל שאנחנו מתקדמים, אנחנו מתחזקים בהצעה המקורית שלנו, שצריך פה לעשות משהו, ומכל הדיונים שעברתי מאז שהיינו פה בפעם הקודמת, אנשים דיברו אתי, אמרתי: הלוואי שלמשטרת ישראל היו עוד 20 אלף שוטרים, מתייצבים בכל הכבישים – שוטר, צ'קלקה, מצלמות – הכול היה בסדר, לא היינו צריכים, אבל עד שיגיע הרגע הזה, ומכיוון שאני רואה את מצוקת המשטרה, ונצבט לי הלב, שאם אתה משווה לכל מדינה מערבית אחרת, פה משטרת ישראל, לא רק שהיא אחראית לכל מה שקורה – כל דבר אומרים: המשטרה לא בסדר, זה שאנחנו לא מחנכים את הילדים שלנו, זה שהפכנו לחברה אלימה – המשטרה אשמה – זה ממש לא כך, ואז גם אותה אלימות בכבישים שאנחנו רואים, במקום להטיל אותה על המשטרה, נבוא ונשתף את הציבור.
זאב בילסקי: מאז שהתחלנו בחקיקה ראינו המון פניות של אנשים שמחזקים אותנו – יש אנשים אכפתיים, הוא לא מוכן לעבור לסדר היום כשהוא רואה נהג פרוע, ופה נפתח לו הפתח, ולכן אנחנו מאוד מודים ליושב-ראש הוועדה ולוועדה על כך שעורזים לנו לקדם את החוק.
זאב בילסקי: דיברנו על עוד כמה דברים שאני חושב שנכניס אותם לחוק, למשל כל העניין של שירותי הצלה – אם זה מד"א או משטרת ישראל, אין צורך בזה, כי למדתי שיש היום הובי חדש:
זאב בילסקי: כל אחד מצלם ניידת משטרה שעומדת על אדום-לבן, מייד שולח ל-YNET, כך שאנחנו לא צריכים שאותם דברים ילכו לשם.
זאב בילסקי: היתה גם הערה לגבי שכירות של כלי רכב – חברה שמשכירה כלי רכב, בא מישהו, תייר, לוקח אוטו ליומיים, מחזיר אותו, ואנחנו לא רוצים שהחברה תתחיל עכשיו להסתבך עם זה, אבל ייעוד הצעת החוק הזאת הוא שהציבור הרחב יהיה שותף.
זאב בילסקי: אנחנו מדברים על חברות שיש להן קצין בטיחות, שזה יהיה מסודר, שיהיה נוהל, ואני בטוח שאם נצליח להגיע לאישור החוק הזה, נמשיך ונעקוב, ונדאג במשך הזמן לראות, אם טעינו במשהו – נוכל לתקן.
יצחק וקנין: חבר הכנסת עמאר, בבקשה.
חמד עמאר: חברי נגד כמעט בכל הדברים, אבל אני רואה פה את עמדת הפורום – כאלה הנוהגים באופן פרוע ובלתי-אחראי, וכי הם בעלי נטייה לנהיגה מסוכנת, כאילו כך אנחנו מציגים אותם, וזה לא נכון.
חמד עמאר: כולנו נוסעים בכבישים, ואני בטוח שאדוני היושב-ראש, שמגיע מהצפון, ורואה כמה נהגים בדרך הוא היה מת שתהיה לו סמכות של שוטר כדי לעצור אותם ולעשות להם דוח, ואנחנו לא רוצים את זה; אנחנו רוצים שאותם נהגים שנמצאים שעות רבות בדרכים, והם עובדים מקצועיים, שאם הם נוהגים בצורה שמסכנת את האחרים, שתהיה הזדמנות לאזרח להתקשר ולומר: נהג המשאית משתולל בדרך, הנהג הפרטי עם הרכב שלכם מסכן את כל הנהגים בדרך, וזה מה שאנחנו רוצים.
חמד עמאר: אנחנו לא רוצים מעבר לזה.
יצחק וקנין: אני רוצה לחזק את דבריכם.
יצחק וקנין: יש לי משרד באזור התעשייה שלומי.
יצחק וקנין: לפני שבוע הגיעה משאית, כנראה הורידה רכב – יש מוסך לידי – והיא חזרה ברוורס ופגעה בשני מנועים של קירור שהיו בגובה של 2.5 מטר בערך, והנהג המשיך.
יצחק וקנין: קלטה אותו המזכירה במשרד, ויש טלפון של החברה – היא מתקשרת לחברה, ואומרת:
יצחק וקנין: רכב שלכם פגע – נגיש תלונה.
יצחק וקנין: הוא אומר: אל תגישו תלונה במשטרה, אני מברר את זה וחוזר אליכם מייד.
יצחק וקנין: תארו לעצמכם שלא היה הטלפון הזה.
יצחק וקנין: חשוב מאוד שהסדרן בחברה או מנהל התחבורה של חברת המשאיות נתן הוראה, הנהג חזר, ונתן את הפרטים.
יצחק וקנין: לפני שניגש להקראה ניתן את רשות הדיבור למי שרוצה להתייחס, בבקשה.
דוד בוקר: בישיבה הקודמת, הכנת העניין הזה לקריאה ראשונה, היתה פה הבטחה של מר בילסקי, שכל ארגוני התחבורה, אנחנו נתפור יחד את החליפה כדי להגיש את נושא החוק.
דוד בוקר: באמת הגשנו את עמדת הפורום, הגשנו לכם אותה בכתב, אבל אני רוצה לעבור על מספר דברים מיוחדים שהייתי מבקש להתייחס אליהם.
יצחק וקנין: אתה רוצה להתייחס לסעיפים בחוק או דברים כלליים?
יצחק וקנין: אלה דברים כלליים.
לאה ורון: אם אפשר גם לקבל עותק של מה שאתה אומר שהעברת בכתב, כי לא קיבלנו - לא אנחנו, מזכירות ועדת הכלכלה, וגם לא הייעוץ המשפטי.
לאה ורון: אם אפשר בינתיים להעביר לנו עותק, נצלם עבור היושב-ראש וחברי הכנסת.
לאה ורון: העותק יועבר.
לאה ורון: באופן כללי, אנחנו הקליינטים הראשיים בנושא הבטיחות.
לאה ורון: אנחנו גם אחראיים על הנושא הזה עם כמויות של מאות-אלפי כלי רכב הנעים בכביש.
לאה ורון: אופן התפעול היום אינו יעיל במקרים רבים.
לאה ורון: למשל, פעולת רישום המספרים – 16 ספרות, טלפון פלוס מספר הרישוי.
לאה ורון: בזמן הנהיגה זה דבר מאוד מסוכן, שכן קריאה ורישום מספרים תוך כדי נסיעה היא פעולה מורכבת בפני עצמה, ומסיחה את דעתו של הנהג, ומהווה עבירה על החוק.
לאה ורון: זה גם בניגוד לתקנת תעבורה מס' 28, האוסרת על נוהג הרכב להסיר את ידיו מההגה, וגם לרשום מספרים, אלא להבטחת פעולה תקינה של הרכב בלבד או לקיום כללי התנועה.
לאה ורון: יש לקחת זאת בחשבון.
לאה ורון: מרבית הדיווחים והתלונות מתקבלים על-ידי נהגים, כאשר פעולות הרישום והדיווח הטלפוני מתבצעות על-ידם תוך כדי נהיגה, וגורמת להיסח דעתם.
לאה ורון: יש מחקרים שקובעים שנהגים שמתעסקים בטלפון בזמן נהיגה, מגדילים פי ארבעה את סיכוייהם לעשות תאונה.
לאה ורון: אני מבקש שתיקחו את זה בחשבון.
לאה ורון: לגבי המספר לדיווח עצמו, כדי להקל את העניין יש לקבוע מספר טלפון ארצי לדיווחים, מספר מקוצר, אחיד וקליט, שישלוט במדבקה.
חמד עמאר: כל הכבוד, כבר נתת פתרון ל-16 מספרים – הורדת אותם ועשית אותם קלים יותר.
חמד עמאר: למשל, כוכבית 1000 ימנע את הצורך ברישום של מספר טלפון ארוך.
חמד עמאר: המדבקה עצמה, שתהיה במידות ובנוסח אחיד – "איך אני נוהג" או משהו כזה.
חמד עמאר: יש לנו היום כל מיני מדבקות.
חמד עמאר: צריך לאחד אותן מבחינת הניסוחים, שמידת המדבקה תהיה מידה תואמת לסוגי הרכב השונים - אוטובוסים, רכב מסחרי, רכב פרטי, ורצוי שיהיה רשום שהמדבקה תהיה זוהרת – שגם בלילה יוכלו לראות אותה, ומי שירצה להתלונן, שתהיה לו הראייה הטובה.
חמד עמאר: לגבי המספר המקוצר, הוא יגביר את בטיחות המתלונן, ויש לדואג לקבלת מספר מקוצר למטרה זו.
חמד עמאר: העלות הכספית של מספר מקוצר הוא גבוה מאוד – כ-2,000 שקל בחודש.
חמד עמאר: הואיל ומדובר ביישום חוק, אני חושב שהוועדה או מי שאמון על זה צריך לפעול להוזלת מספרים אלה כדי לעודד את החברות לעשות בהם שימוש, ובמטרה להגביר את תנאי הבטיחות של המדווחים ושאר משתמשי הדרך.
חמד עמאר: לגבי פטור מקיום החוק, אנחנו חושבים שאין לפטור מיישום החוק אף גורם, כגון לא רכבי משטרה ורכבי חירום ורכבים ממשלתיים.
חמד עמאר: חובת החוק תחול על כל חברה המתנהלת על-פי חלק י' בתקנות התעבורה, תקנה 579.
חמד עמאר: אני חושב שאף אחד לא צריך להיות פטור מהעניין הזה, ולא צריך לפחוד ממלשינון או דברים כאלה.
יצחק וקנין: לדעתי, יש גורמים ביטחוניים, שאסור לנו לתת להם.
יצחק וקנין: אני מבין, גם שירתי- - -
יצחק וקנין: גם אני.
יצחק וקנין: אבל זה גוף מאוד קטן, מה שאתה מדבר, לעומת הרבה גופים ממשלתיים שיכולים לשים את המדבקה הזאת, ולא נוסעים אתה.
יצחק וקנין: יש בעיית העונשין.
יצחק וקנין: סכום העונש המוטל על חברה שפועלת בניגוד לחוק יהיה מידתי.
יצחק וקנין: כרגע סכום הענישה שנקבע הוא על סך 25 אלף ש"ח, ולטעמנו, הוא גבוה מאוד.
יצחק וקנין: היועץ המשפטי אומר- - -
זאב בילסקי: החלטנו להוריד את זה.
איתי עצמון: אבל יש הוראות עונשיות בפקודת התעבורה.
איתי עצמון: אנחנו מבקשים גם שהעונש לא יחול על קצין הבטיחות אלא חייבת להיות פה גם אחריות של מנכ"ל החברה, בעל הבית של החברה.
איתי עצמון: רישום הדוח על-ידי משטרת ישראל ייעשה בזמן שבו מצוי אדם ברכב, ולא יירשמו דוחות יזומים בחניונים וללא השגחת בעלי הרכב ומי שאחראי מטעמו על כלי הרכב.
איתי עצמון: האחריות של בעל החברה – אנחנו בחוק אחר, שהולך ונרקם, העניין של מעמדו של קצין הבטיחות, שם יש פרק שמתייחסים אליו, שבעל החברה, הטלת האחריות על יישום החוק לבעלי החברה או על המנהל הכללי ולא על קצין הבטיחות בתעבורה.
איתי עצמון: לא ייתכן שקצין הבטיחות של התעבורה, קושרים לו גם לפעמים את הידיים בחברה, אבל בעל החברה, מנכ"ל החברה חייב להיות האיש האחראי כלפי החוק הזה.
איתי עצמון: תודה.
יצחק וקנין: נועם קום, בבקשה.
נועם קום: בוקר טוב.
נועם קום: בהתייחס למה שדוד העלה, שזה העמדות המשותפות לפורום ארגוני התחבורה, אני מבקש לדבר בשם שלושת הארגונים שמייצגים את צרכני הרכב במדינת ישראל, והחוק יחול עליהם, על-פי חלק י' בתקנות התעבורה, שזה הכוונה, להחיל את החוק בשלב זה על כל החברות שמחויבות בקציני בטיחות.
נועם קום: ראשית, אנחנו בעד כל פעולה או דרך שתגביר את הבקרה ותמנע תאונות.
נועם קום: אני רוצה לדבר פה מתוך ניסיון מעשי של יישום הנוהל הזה משנת 2005.
נועם קום: אנחנו בחברות פורום נוהגים הי טק כבר התחלנו ליישם את הרעיון הזה, וכיוון שזה הולך פה במסגרת של חוק, צריכים לתת את הדעת.
נועם קום: לגבי ההערה של חבר הכנסת חמד, ההתייחסות שלנו היא לדברי ההסבר, ונכון שחבר הכנסת בילסקי חזר בדברים, אבל שלא תהיה פה אשליה – זה שרכבים ייסעו עם מדבקות, אנחנו לא נוריד את התאונות ב-50 אחוז.
נועם קום: קבוצת הסיכון זה לא חלק י' בתקנות התעבורה.
נועם קום: זה שהחברות של חלק י' בתקנות התעבורה ראויות להיות המודל לחוק הזה, זה בסדר, אבל זה חוק שצריך לחול על כל נהג במדינת ישראל, כי אותו נהג שאולי ראית בשלומי, סביר להניח שהוא לא תחת פיקוח של קצין בטיחות.
יצחק וקנין: להפך – דיברנו עם קצין הבטיחות של החברה.
קריאה: יכולה להיות משאית בלי קצין בטיחות?
קריאה: הבעיה שלי היא עם אותו נהג משתולל בכביש, שאין כלי כלים לעשות דבר, ובמקרה שפה יושב-ראש מתונה, ואני יודע שהוא עושה עבודת קודש בנושא הזה, ואני מעריך את זה, אבל זה לא בצורת חוק, לצערי.
קריאה: מניסיוננו, נושא הספרות הוא מאוד בעייתי.
קריאה: בעבר הצענו, הרעיון שלנו היה עוד בתקופת השר ארדן, שכל החוק הזה יתנהל בשיטה של מוקדים ארציים, שיהיה מכרז, ואז משרד התחבורה אמרו- - -
לאה ורון: יושב-ראש ועדת הכלכלה דאז, השר ארדן, הציע מוקד ברשות לבטיחות בדרכים.
לאה ורון: זה היה רעיון שלנו, של פורום נוהגים הי טק, שזה יהיה מוקד שיאויש על-ידי מתנדבים ושירות לאומי וכו' כדי למנוע את הקטל בכבישים.
לאה ורון: אני חושב שאם היום זה עובר בשיטה של חוק, וזה מחייב, אז צריך להחיל אותו על כמה שיותר.
לאה ורון: באו אנשי משרד התחבורה ואמרו: אנחנו רוצים שזה יהיה מודל – בואו נתחיל אותו על חלק י' בתקנות התעבורה.
לאה ורון: זה מקובל עלינו, אבל עדיין יש פה בעיות בטיחותיות, ואנחנו מדברים פה כאנשי מקצוע.
לאה ורון: לא פעם אנחנו מקבלים את התלונות, אנחנו מנהלים מוקדים עצמאיים לנושא התלונות, אנחנו שומעים מהמתלוננים: סיכנתי את החיים בשביל להשיג את הנהג שנהג מהר ולרשום את המספר.
לאה ורון: אם עכשיו אומר לכם את מספר הטלפון שלי, אף אחד לא יזכור אותו בלי לרשום, וצריך לתת על זה את הדעת.
לאה ורון: אם רוצים ליישם את החוק, צריכה להיות בו מנהלים.
לאה ורון: מענה אנושי – סגרנו בדיון הקודם שמוקדים של החברות, שמנהלים את זה באופן עצמאי, המוקד האנושי יתקיים בשעות העבודה, קרי 08:00 עד 17:00.
לאה ורון: זה נתקבל, גם הנושא של הקנסות.
לאה ורון: אני רוצה לאחל הצלחה לרעיון, אבל תנו את הדעת על ההיבט הבטיחותי.
יצחק וקנין: גברת נורית גרוסמן, יושבת-ראש עמותת אנשים באדום, בבקשה.
ג'ין נורית גרוסמן: אני חושבת שזה דיון מאוד חשוב.
ג'ין נורית גרוסמן: אני גם יושבת-ראש עמותת אנשים באדום ואני גם אם שכולה מתאונת דרכים.
ג'ין נורית גרוסמן: בדרך כלל אני לא מעלה את זה, אבל כאן כן, כי גם הארגון שלי וגם אני אישית רואים את העניין של נוהל 6 כדבר שיכול להציל את החיים.
ג'ין נורית גרוסמן: להפוך את הציבור לחלק מהפתרון, במקום להיות חלק מהבעיה, זה דבר מאוד חשוב.
ג'ין נורית גרוסמן: אנחנו כבר כמה שנים טובות לוחצים, ולשמחתי, מצאנו חברי כנסת שהקפידו לקחת את זה ולרוץ עם זה, אבל אחרי שזה עבר קריאה ראשונה במליאה, אנחנו נדהמנו לראות, שפתאום דברים שהיו כל כך חשובים, פתאום מתחילים להיעלם, ואני פונה לחברות, כל כך חשובות, ואחראיות על כל כך הרבה כלי רכב – אתם צריכים להיות השותף הראשון.
ג'ין נורית גרוסמן: כל הכבוד שאתם בעד.
ג'ין נורית גרוסמן: דוד, העלית דברים מאוד נכונים, שמאוד שמחתי, אבל העניין של מספר מקוצר – זה הכרחי, נכון.
ג'ין נורית גרוסמן: דיברנו כאן, האם זה לא הסחת דעת.
ג'ין נורית גרוסמן: אנחנו כל הזמן אומרים: נהג שיסכן את עצמו או אחרים בגלל הדיווח, שלא ידווח, אבל אם יושב לידו, או אם הוא יכול לעצור ולרשום – כן.
ג'ין נורית גרוסמן: זה קורה הרבה מאוד, וזה יכול לעזור מאוד.
ג'ין נורית גרוסמן: לא ברור לי, למה החברות אומרות: רק עשר שעות?
ג'ין נורית גרוסמן: אחרי 17:00 לא נוסעים?
ג'ין נורית גרוסמן: אוטובוסים לא נוסעים?
ג'ין נורית גרוסמן: ומשאיות?
ג'ין נורית גרוסמן: אתם באמת לא יכולים להשפיע, שיהיה מענה 24 שעות?
ג'ין נורית גרוסמן: ובעניין נתב השיחות, אני ניסיתי להתקשר לחברה מסוימת עם אותו מספר מקוצר, שכנראה, משרת את כל הארגון: שלום, טוב שצלצלת ל-X.
ג'ין נורית גרוסמן: 1 למזכירות, 2 להנהלה, ולדווח – מספר 9.
ג'ין נורית גרוסמן: מישהו באמת יחכה עד מספר 9 כדי לדווח?
ג'ין נורית גרוסמן: יש לכם הכוח, יש לכם הרצון, יש לכם ההשפעה – אל תתנגדו.
ג'ין נורית גרוסמן: בואו היכנסו לזה באופן מלא, ותעזרו, שעד כמה שניתן, אנחנו יחד נציל את החיים.
ג'ין נורית גרוסמן: העלות של המדבקה זה לא מי יודע מה – משהו כמו 2 שקלים לחודש, וגם העלות של מספר קצר.
ג'ין נורית גרוסמן: אתם באמת לא יכולים לעמוד בזה?
ג'ין נורית גרוסמן: אתם לא יכולים להשוות את זה לעלות של החיים?
ג'ין נורית גרוסמן: יש כבר הורים שלוקחים את המדבקה, כי הם רוצים לדעת איך הילדים נוהגים, וזה יפה, ואני מקווה שנעשה הכול לשכנע הורים לקחת את המספר, כך שאם אני נוסעת בלילה אחרי ילד שמשתולל, אני יכולה לדבר עם ההורים.
ג'ין נורית גרוסמן: אני פונה אליכם - תיכנסו לזה בלי הגבלות, ולפחות אנחנו נדע שאנחנו לפחות מנסים, ולא אנחנו נשים רגל.
יצחק וקנין: מרדכי פדר, בבקשה.
מרדכי פדר: קודם כל, ברצוני לברך את חברי הכנסת בילסקי ועמר על היוזמה הזאת.
מרדכי פדר: אנחנו במתונה חושבים שזה רובד מאוד חשוב במגוון הכלים שיש הן לאזרח לעזור במלחמה נגד תאונות הדרכים, בין אי-אפשר לעשות כלום למה שקיים היום, שזה מערכת תלונות אזרחים.
מרדכי פדר: יש אפשרות לכל אזרח היום כבר לדווח למשטרה על עבירות תנועה חמורות.
מרדכי פדר: המשטרה מטפלת בזה עד כדי שחזור דוח לנהגים, אז האזרח הוא לא חסר אונים, אבל הרובד הזה של מדבקה ומוקד נותן לאזרח כלי נוסף חשוב.
מרדכי פדר: אני יודע מניסיון אישי שקציני הבטיחות נוהגים בתלונות באופן רציני מאוד.
מרדכי פדר: לגבי מספרים והיסח הדעת, זו אכן בעיה מאוד חמורה.
מרדכי פדר: אנחנו בארגון פתרנו את זה לאחרונה – יש היום במחיר של פחות מ-200 שקל מצלמות שמודבקות על השמשה וגם מקליטות.
מרדכי פדר: אנחנו מבקשים מהמתנדבים שעושים את זה, במיוחד אלה שמדווחים למשטרה, כשהם רואים עבירה, לומר בקול רם את מספר הרכב.
מרדכי פדר: זה נקלט אוטומטית, ואפשר אחר כך להוציא את זה ולדווח.
מרדכי פדר: זה לא בזמן אמת, אבל כמעט.
מרדכי פדר: אפשר גם להשתמש בטיפ.
מרדכי פדר: המצלמה, שלא עולה הרבה כסף היום, גם נותנת תיעוד ראשוני, וידאו, וגם זה עוזר במקרים מסוימים.
מרדכי פדר: אלה לא אנשים שמחפשים עבירות או מחפשים אנשים, אפילו לא מחפשים אנשי משטרה – זה פשוט נותן לאזרח בחיי היום-יום אפשרות להגיב ולתרום באופן חיובי מעשי למלחמה בתאונות הדרכים.
יצחק וקנין: חנוך בר-נוב, בבקשה.
חנוך בר-נוב: אני אזרח מן הישוב, מתגורר באילת, ועשיתי מאמץ להגיע לפה, כי אתם יושבים פה – אולי אחת הסיבות, זה בגללי.
חנוך בר-נוב: לפני כשש שנים פגשתי כמה אנשים יקרים שהנושא של תאונות דרכים היה חשוב להם.
חנוך בר-נוב: שמענו שוב תאונה ברדיו, שוב עושים את הסיכום של ממוצע רב-שנתי של כ-400 הרוגים, 10,000 נכים – לא כאלה שמבריאים, 10 מיליארד, 13 מיליארד עכשיו - כמה עולה למשק וכדומה, ואני כאחד שבא מחיל האוויר, זה פשוט אש בעצמותיי.
חנוך בר-נוב: יש לי צריבה במוח, אני לא מסוגל לעבור לסדר היום על הדבר הזה, ואפילו שלא תעבירו את החוק, אמשיך בדבר הזה, אין לי מה להפסיד.
זאב בילסקי: למה אתה פסימי?
זאב בילסקי: שש שנים כבר עברנו ועדיין אין חקיקה.
זאב בילסקי: תשועת השם כהרף עין.
זאב בילסקי: בעזרת השם.
זאב בילסקי: בדקנו באינטרנט, ויצרנו קשר עם חברות ומדינות אחרות נאורות, והסיפור עובד.
זאב בילסקי: יותר מכך – יש חברות שהעסק הזה הוא נוהל לא מחייב, נוהל 6 לא מחייב.
זאב בילסקי: וראו זה פלא, הסיפור הזה הקטין באותן חברות משמעותית את מספר ההתנגשויות הרכבים.
זאב בילסקי: גם פסיכולוגית, כשאתה שם מדבקה, אתה אומר לעצמך: מסתכלים עליי.
זאב בילסקי: לפני שש שנים תפסתי את חבר הכנסת עמרם מצנע, ואמרתי לו: אתה חייב.
זאב בילסקי: חצי שנה לקח לי לשכנע אותו להעביר את זה, והתנגדו כולם, ובסוף העבירו נוהל 6, שזה לא מחייב, אבל זה תפס.
זאב בילסקי: היום אני מחייך כשאני נוסע בכבישים ורואה את המדבקות.
זאב בילסקי: לא לזה התכוונו, אבל יש את זה, ויש מודעות, והעסק הזה יתקדם.